Veliko vijeće poglavica
<s>Veliko vijeće poglavica (engleski: Great Council of Chiefs; fidžijski: Bose Levu Vakaturaga; hindski: ग्रेट काउंसिल ऑफ चीफ्स) bilo je ustavno tijelo na Fidžiju od 1876. do 2012. godine.</s><s>Veliko vijeće poglavica bilo je savjetodavno tijelo s ograničenim političkim ovlastima te bi se moglo nazvati ustavnim tijelom sui generis, s obzirom da nije pripadalo nijednoj od tri temeljne grane vlasti te je u Ustavu iz 1997. bilo izdvojeno kao samostalno tijelo u 8. poglavlju.</s>

<s>Iako je tek kasnije konstitucionalizirano, Veliko vijeće poglavica postojalo je još od 1876. godine.</s><s>Tadašnji guverner, Sir Arthur Hamilton-Gordon, utemeljio je Veliko vijeće kao savjetodavno tijelo sastavljeno od lokalnih plemenskih čelnika u sklopu svoje politike konsolidacije vlasti među domorodačkim stanovništvom.</s><s>Članovi vijeća davali su guverneru savjete oko unutrašnje politike te su birali domorodačke predstavnike u parlamentu sve do 1963. godine.</s><s>Sastanci Vijeća u kolonijalno doba održavali su se svake ili svake druge godine uz veliku ceremoniju kojom je predsjedao guverner.</s>

<s>Sredinom XX. vijeka, članstvo u Vijeću je prošireno tako da nije sadržavalo samo plemenske čelnike, međutim ta je odluka poništena nakon pučeva 1987. godine.</s><s>Veliko vijeće formalno je konstitucionalizirano 1970. godine, kada su članovi Vijeća dobili ovlast predlaganja određenog broja članova Senata; s godinama je broj tih članova varirao.</s><s>Od 80-ih godina, Veliko vijeće bilo je predmet velikih manipulacija od strane izvršne vlasti.</s><s>Nakon državnog udara 2006. godine, komodor Frank Bainimarama suspendirao je Veliko vijeće tokom 2007. godine.</s><s>Ono je ponovo formirano naredne godine, međutim nakon što je odnos između Vijeća i Bainimarame nanovo postao nepodnošljiv, potonji je tokom 2012. godine objavio kako je predsjednik Epeli Nailatikau odobrio dekrete kojima je Veliko vijeće poglavica formalno ukinuto, što je u konačnici formalizirano i u Ustavu iz 2013. godine, koji nije sadržavao odredbe o Velikom vijeću.</s>

<s>Veliko vijeće poglavica nije bilo identično kao mnogo širi Dom poglavica, mada su se ovlasti tih dvaju tijela povijesno poklapale u značajnoj mjeri.</s>

<s>Sastav Velikog vijeća</s>

<s>U svom posljednjem sazivu, Veliko vijeće imalo je ukupno 55 članova.</s><s>To su mahom bili nasljedni poglavice, uz izuzetak posebno imenovanih članova koji su dolazili iz drugih društvenih skupina.</s><s>Sastav je bio sljedeći:</s>

<s>Predsjednik Fidžija (ex officio)
 Potpredsjednik Fidžija (ex officio)
 Premijer Fidžija (ex officio)
 6 članova imenovanih od strane Predsjednika, uz savjetovanje s Ministrom fidžijskih poslova
 42 provincijska čelnika (14 čelnika na Fidžiju birali su po trojicu)
 3 predstavnika Vijeća Rotume
 1 doživotni član (Sitiveni Rabuka)</s>

<s>Uz izuzetak doživotnog člana, mandati svih ostalih članova trajali su četiri godine.</s><s>Vijeće je također priznalo i Elizabeth II, bivšu vladaricu Fidžija, kao vrhovnog poglavicu, iako ona nije bila članica Velikog vijeća.</s>

<s>Reference</s>

<s>Vanjske veze 
 ABC.net.au: events with the Great Council of Chiefs (GCC)</s>

<s>Politika Fidžija</s>

